etáṃ devebhyó'śvam médhāya prókṣitaṃ rakṣatétyuktā́ mānuṣā āśāpālā athaite daívā āpyā́ḥ sādhyā́ anvādhyā́ marútastámetá ubháye devamanuṣyā́ḥ saṃvidānā ápratyāvartayantaḥ saṃvatsaráṃ rakṣanti tadyaṃ ná pratyāvartáyantyeṣa vā́ eṣa tápati ká u hyètamárhati pratyā !vayituṃ yadyènam pratyāvartáyeyuḥ párāgevèdaṃ sárvaṃ syāttásmādápratyāvartayanto rakṣanti